קרב גוודלקנל
אסטרטגיה וכוחות > היפנים

לאחר שכבשו את טולאגי, הקימו בו היפנים בסיס מטוסים ימיים, ובראשית יוני נחתו יחידות בינוי בגוודלקנל והחלו בהכנות לבניית שדה תעופה. בראשית אוגוסט שהו בגוודלקנל 2,818 חיילים, ובסביבות טולאגי שהו כ-900 חיילים, רובם מיחידות בינוי. תפקידיהם של בסיסים אלה היה לספק הגנה לבסיס היפני המרכזי ברבאול, לאיים על נתיבי התקשורת והאספקה של בעלות הברית ולשמש אזור היערכות לקראת המבצעים המתוכננים נגד פיג'י, קלדוניה החדשה וסמואה. עם השלמת שדה התעופה תכננו היפנים לשלוח לגוודלקנל 45 מטוסי קרב ו-60 מפציצים על מנת שיספקו חיפוי אווירי לכוחות הצי בעודו עושה דרכו לדרום האוקיינוס השקט.
התבוסה בקרב מידוויי, ובעיקר אובדן המטוסים בו, הביאו את הפיקוד היפני לבטל את הפלישות לפיג'י, לסמואה, ולקלדוניה החדשה. תחת זאת הוקם ברבאול הצי השמיני, שמטרתו הייתה להגן על הכיבושים בדרום האוקיינוס השקט, והפיקוד עליו נמסר לתת-אדמירל גונאיצ'י מיקווה, שהשתתף בהתקפה על פרל הארבור ובפשיטה באוקיינוס ההודי. לרשותו של מיקווה עמדו ארבע סיירות כבדות, שלוש סיירות קלות, שמונה משחתות, וחמש צוללות. בנוסף, חנה ברבאול הצי האווירי ה-11, בפיקודו של תת-אדמירל נישיזו צוקהארה. לצי האוויר היו באזור 39 מטוסי קרב מסוג A6M זירו, 16 מפציצים מסוג אאיצ'י D3A, ‏32 מפציצי מיצובישי G4M, ו-25 מטוסים ימיים ומטוסי סיור נוספים.
הארמייה ה-17 של הצבא היפני הקיסרי, בפיקודו של לוטננט גנרל הארוקיצ'י היאקוטאקה, חנתה אף היא ברבאול, ואזור איי שלמה וגינאה החדשה היו בתחומי פעילותה. באותה עת הייתה מרבית הארמייה עסוקה בלחימה בגינאה החדשה, והדפה את הכוחות האוסטרליים לכיוון פורט מורסבי בקרב שביל קוקודה, בעוד יחידות בודדות נשארו ברבאול, ועמדו בכוננות להיפרס לאזורים אחרים. מכיוון שהארמייה הייתה מרוכזת בפעילות בגינאה החדשה, לכוחות הנותרים לא נותר ציוד רב, ומלבד מספר טנקי צ'י-הא, לא היו ברשותם קני ארטילריה רבים.
היפנים, דרך שימוש במודיעין אותות, היו מודעים לפעילות רחבת ההיקף של כוחות בעלות הברית בדרום האוקיינוס השקט, אך הסיקו שהכוחות נועדו לחיזוק אוסטרליה או לחיזוק פורט מורסבי שבגינאה החדשה.
| סדר הכוחות היפני בגוודלקנל ערב הנחיתות> יחידת אם.יחידות אוויר | סדר הכוחות היפני בגוודלקנל ערב הנחיתות>  יחידת בת.יחידות אוויר | סדר הכוחות היפני בגוודלקנל ערב הנחיתות>  מצבת כוחות.יחידות אוויר | סדר הכוחות היפני בגוודלקנל ערב הנחיתות> .יחידות אוויר |
| --- | --- | --- | --- |
| הצי האווירי ה-11   תת-אדמירל נישיזו צוקהארה / השייטת האווירית ה-25   אדמירל משנה סדיושי יאמדה |  קבוצת האוויר של טיניאן   (קפטן מסהיסה סאיטו) |  27 A6M זירו  2 מטוסי סיור והתקפה נקג'ימה J1N |  |
|  |  קבוצת האוויר השנייה   (קפטן סקאה יממוטו) |  15 A6M זירו  16 אאיצ'י D3A ("ואל") |  |
|  |  קבוצת האוויר של יוקוהמה   (קפטן שיגמונה מיאזאקי) |  6 קאוואנישי H6K ("מייביס")  2 קאוואנישי H8K ("אמילי") |  |
|  |  קבוצת האוויר הרביעית   (קפטן גאשי מוריטאמה) |  32 מיצובישי G4M ("בטי") |  |
|  |  קבוצת האוויר של יוקוהמה (בטולאגי)   (קפטן מיאזאקי) |  7 קאוואנישי H6K  8 נקג'ימה A6M2-N |  |
| סה"כ: |  | 112 מטוסים |  |
יחידות ימיות
| הצי השמיני   תת-אדמירל גונאיצ'י מיקווה | פלגת הסיירות השישית (סיירות כבדות)   (אדמירל משנה אריטומו גוטו) |  צ'וקאי  אאובה  פורוטאקה  קאקו |  |
|  | פלגת הסיירות ה-18 (סיירות קלות)   (אדמירל משנה מיצוהארה מצויאמה) |  יובארי  טנריו |  |
|  | חטיבת המשחתות ה-29 |  אויטה  יונאגי  יוזוקי  אסקאזה |  |
|  | חטיבת המשחתות ה-29 |  מוצוקי  אוזוקי  יאיואי  מוצ'יזוקי |  |
|  | שייטת הצוללות השביעית |  I-121  I-122  I-123  Ro-33  Ro-34 |  |
| סה"כ: |  | 19 כלי שיט |  |
יחידות קרקעיות
| בגוודלקנל (2,818) |  יחידת הבינוי ה-11  יחידת הבינוי ה-13  יחידת המשמר ה-81 וכוח הנחיתה הימי המיוחד השלישי |  1350 חיילים  1221 חיילים  247 חיילים |  |
| בטולאגי (350) |  יחידה של כוח הנחיתה הימי המיוחד השלישי |  350 חיילים |  |
| בגווטו ובטנמבוגו (536) |  קבוצת האוויר של יוקוהמה  יחידת הבינוי ה-14  פלוגה של כוח הנחיתה הימי המיוחד השלישי |  342 חיילים  144 חיילים  50 חיילים |  |
| סה"כ: |  | 3,704 חיילים |  |